શાળાના કારણે સવારના સાત વાગ્યાથી સાંજના પાંચ વાગ્યા સુધી સતત ઘોંઘાટ રહેવાથી ટ્રાફિકના પ્રશ્નો વગેરે સર્જાતા સોસાયટીના રહીશોએ શાળા વિરુદ્ધ પોલીસ તંત્રને પણ ફરિયાદ કરી હતી. સોસાયટીના રહીશ મનોજ સત્યપાલ કુમારે વડા પ્રધાનના કાર્યાલય સુધી આ મામલે રાવ નાખતાં મણિનગરના એક નાગરિકની અરજીની મણિનગરના પૂર્વ ધારાસભ્ય અને હાલના દેશના વડા પ્રધાન નરેન્દ્ર મોદીના કાર્યાલયે ગંભીરતાથી નોંધ લઈને મ્યુનિસિપલ કોર્પોરેશનના કાન આમળ્યા હતા.